text: Voldsomt plaget af fluer
  10 marts 2015 kl. 16.24
  Naboer frygter etablering af ny minkfarm.
  Om en uge afgøres det, om der kommer en ny minkfarm ved Tjæreborg.
  Minkfarmen skal give plads til 5000 mink.
  Landmanden, der ønsker at bygge farmen, søgte i 2012 om at få lov til at bygge, men fik et nej fra kommunen.
  Efterfølgende har landmanden fået lov at søge igen, og nu skal sagen snart afgøres på ny. Om en uge bliver det afgjort, hvorvidt der kommer en minkfarm eller ej.
  Noget som de lokale beboere ikke håber på.
  På Søndre Forumvej ved Esbjerg ved naboerne alt om, hvad det vil sige at have problemer med en minkfarm. Her drev den samme minkfarmer, som vil starte minkfarmen i Tjæreborg, en farm på vejen. Den er nu forpagtet ud til en anden, og sådan har det været i to år.
  En af naboerne, Anne-Mette Miehs, har været voldsomt plaget af fluer (varighed 36 sek.):
  
  